దాడిచిలుక వీర గౌరీశంకర రావు

దాడిచిలుక వీర గౌరీశంకర రావు (Dadichiluka Veera Gouri Sankara Rao (జ: మే12, 1969), డి.వి.జి లేదా డి.వి.జి. శంకర్రావు, ప్రముఖ మత్తుమందు వైద్యుడు, రాజకీయ నాయకుడు. ఇతడు తెలుగుదేశం పార్టీ సభ్యునిగా ఆంధ్ర ప్రదేశ్ శాసనసభకు, 13వ లోక్‌సభకు ఎన్నికయ్యాడు.

తొలినాళ్లు 
శంకర్రావు ఆదివాసునిగా మే 12, 1969 తేదీన పాలికవలస గ్రామం,పార్వతీపురం మన్యం జిల్లాలో జన్మించాడు. ఇతడు ఆంధ్రా మెడికల్ కాలేజీ విశాఖపట్నం నుండి వైద్యశాస్త్రంలో పట్టాపొంది; తర్వాత మత్తుమందు (అనగా Anesthesiology) లో ఎం.డి. పూర్తిచేశాడు. రాజకీయాలలోకి ప్రవేశించి; జిల్లా తెలుగుదేశం పార్టీలో చేరి; తర్వాత ఆంధ్ర ప్రదేశ్ లోక్ సభకు ఎన్నుకోబడ్డాడు.

రాజకీయ జీవితం 
ఇతడు 1999 సార్వత్రిక ఎన్నికలలో లోక్‌సభ సభ్యునిగా పార్వతీపురం లోకసభ నియోజకవర్గం నుండి పోటీచేసాడు. అందులో తన సమీప ప్రత్యర్థి వైరిచర్ల కిషోర్‌చంద్ర సూర్యనారాయణ దేవ్ మీద గెలుపొందాడు. లోకసభలో శ్రామికుల సంక్షేమానికి చెందిన కమిటీ, గ్రామీణాభివృద్ధి సలహా మండలి,మానవ వనరుల అభివృద్ధి కమిటీ సహా మరో ఆరు కమిటీ ల్లో సభ్యునిగా వ్యవహరించాడు.ఇంగ్లండ్ లో జరిగిన 
అంతర్జాతీయ పార్లమెంటు సభ్యుల సదస్సు కి హాజరయ్యారు. తర్వాత 2004 జరిగిన ఎన్నికలలో కిషోర్‌చంద్ర దేవ్ మీదనే పరాజయం పాలయ్యాడు.పిమ్మట మహారాజా వైద్య విజ్ఞాన సంస్థ లో ఆచార్యునిగా కొనసాగుతున్నారు

వ్యక్తిగత వివరాలు 
ఇతడు స్వర్ణలతను వివాహం చేసుకున్నాడు. తీరికవేళల్లో పద్యరచన ప్రవృత్తిగా చేసుకున్నాడు. ఇతడు రచించిన ఆశాజీవులు ప్రచురించబడింది.వివిధ ఆంగ్ల, తెలుగు దిన పత్రికల్లో 3 వేలకు పైగా లేఖలు,వ్యాసాలు ప్రచురితం. పదేళ్లుగా ప్రతీ రోజూ ప్రచురించబడుతున్నాయి.కథలు 32,కవితలు 350 పబ్లిష్ అయ్యాయి.అందులో250 కవితలు డీ వీ జీ కవితలు పేరుతో సంకలనం గా  2021 లో రూపొందిన ది.

మూలాలు 

1968 జననాలు
13వ లోక్‌సభ సభ్యులు
తెలుగువారిలో వైద్యులు
తెలుగుదేశం పార్టీ రాజకీయ నాయకులు
జీవిస్తున్న ప్రజలు
విజయనగరం జిల్లా రాజకీయ నాయకులు
విజయనగరం జిల్లా వైద్యులు
విజయనగరం జిల్లా నుండి ఎన్నికైన లోక్‌సభ సభ్యులు
విజయనగరం జిల్లా నుండి ఎన్నికైన శాసన సభ్యులు